- Ku koristi prichádzajú levy. Baz? - Áno.
Gepardy konečne úspešne ulovili korisť.
No na večeru prichádza nepozvaný hosť.
Nie je si istá.
Práve sa snažia jesť čo najrýchlejšie.
Už prichádza.
GEPARDY ZBLÍZKA S BERTIEM GREGORYM
Serengeti,
epicentrum jednej z najväčších prírodných udalostí.
Všade sú samé pakone,
od horizontu k horizontu v každom smere.
Som prvýkrát v Tanzánii počas Veľkej migrácie.
Toto musí byť jedno z najúžasnejších predstavení vo svete prírody.
S príchodom obdobia dažďov
sa do pohybu dávajú viac ako dva milióny zvierat.
Nasledujú ich tisícky hladných predátorov.
Prišiel som natočiť tie najrýchlejšie zo všetkých.
Teraz je najlepší čas roka na natáčanie gepardov.
Vyťažia najviac z tejto nekonečnej zásoby jedla,
ktorá práve prechádza cez ich územie.
Ale to neznamená, že ich životy sú jednoduché.
Celosvetovo sa populácia gepardov v minulom storočí znížila o 90 %.
Chcem pochopiť, prečo je pre najrýchlejšie
suchozemské zviera na planéte také ťažké prežiť.
Odhaduje sa, že tu žije len 300 gepardov,
a mám len štyri týždne na to, aby som ich našiel.
Budem potrebovať pomoc.
Odborník a sprievodca divokou prírodou Baz Kessy riadi naše auto.
Z tohto auta použijem dron a kameru s dlhým objektívom.
V druhom vozidle sú Denis Mollel a Tom Walker.
Sú najlepším tímom na svete na natáčanie honov vo vysokej rýchlosti
pomocou gyrostabilizovanej kamery.
Toto stádo zebier
stojí veľmi ostražito a všetky sa dívajú tamtým smerom.
Takže používame oči ich všetkých
na určenie polohy toho, na čo sa pozerajú.
Musí byť niekde tam.
Bertie, počuješ?
Áno, hovor.
Na tejto strane sme našli mamu s dvoma veľmi malými mláďatami.
Dobre, rozumiem.
To je veľmi vzrušujúca správa.
Naše druhé auto našlo gepardiu mamu s dvoma veľmi malými mláďatami.
Čo nie je niečo, čo vidíte často,
takže si ich ideme prezrieť.
Deväťdesiatpäť percent gepardích mláďat sa nedožije dospelosti.
Najväčšou hrozbou pre ne je, že ich zabijú levy a hyeny.
Okej, mám to, tu môže byť.
Takže gepardie mamy ich skrývajú.
No teda.
Tie mláďatá sú drobunké.
Sú len ako malé chlpaté guľôčky pri maminých nohách.
Vidím im len vrchy hláv,
keď sa pri skackaní vynoria nad trávu.
Sú fakt drobné.
Vidíme, že vzorovanie ich srsti je úplne odlišné od maminho.
Majú naozaj tmavé boky a potom sivú, striebornú vrchnú časť.
Teória je taká, že týmto sfarbením pripomínajú mediara svetlochrbtého.
Čo je zúrivé malé zviera s veľkými, ostrými zubami,
ostrými pazúrmi a fakt nepríjemnou povahou.
Ak teda mláďatá budú vyzerať ako mediare,
možno ich veľké predátory nechajú tak.
Ale sú drobné, nemôžu mať viac ako mesiac.
Čo znamená, že mama má ťažkú úlohu
starať sa o ne a kŕmiť ich.
Pretože ak chce ísť loviť, musí ich nechať osamote.
Myslím, že na obzore zbadala nejakú korisť.
Áno, je tam gazela.
Maximálna rýchlosť, ktorú dokážu gazely vyvinúť, je 80 km za hodinu.
Gepardy dokážu šprintovať rýchlosťou takmer 113 km za hodinu,
no túto rýchlosť si udržia len na krátku vzdialenosť.
Vždy keď sa gazela otočí,
zamrzne.
Táto gepardica vie, čo robí.
Snaží sa dostať bližšie, než sa pustí do šprintu.
Špičková lekcia v striehnutí.
Musí sa nepozorovane priblížiť na 30 metrov, aby vôbec mala šancu.
Každú chvíľu sa vymrští.
Je rýchlejšia ako dron, pozrite na ňu.
Má ju!
Okej.
Je skoro taká veľká ako ona.
Pri tom striehnutí bola veľmi trpezlivá. Len sa snažila priblížiť
a vravel som si, že už musí vyštartovať.
Ona však vie, že sa musí dostať naozaj veľmi blízko,
pretože hoci je najrýchlejším suchozemským zvieraťom na svete,
tieto gazely sú stále veľmi rýchle.
Dostala sa do kritickej vzdialenosti a potom šliapla na plyn.
A neverím, aké rýchle sú tieto gepardy.
Dnes bude schopná vytvoriť mlieko pre svoje mláďatá.
Ale nie všetky lovy sú úspešné.
A vždy keď ich opustí, podstupuje riziko.
Niet divu, že len 5 % mladých gepardov sa dožije dospelosti.
To nie sú jediné výzvy, ktorým gepard čelí v tejto obrovskej krajine.
Ak to chceme pochopiť lepšie, musíme dohnať migráciu.
Ale ísť v stopách týchto magnetov na gepardy má svoje nevýhody.
No tak.
Asi sa dá povedať, za každou veľkou migráciou
zostáva ešte väčšia hromada trusu pakoní.
Toto bude smrdieť.
Po pár hodinách hľadania zbadáme pohyb mimo stáda.
To je neskutočné.
Máme tu skupinu troch dospelých gepardov.
Často sa hovorí, že levy sú jedinou spoločenskou veľkou mačkovitou šelmou
so skupinami dospelých,
ale nie je to úplne pravda,
pretože samce gepardov vytvárajú skupiny,
ktoré sa nazývajú svorky.
Keď dospelé samce opustia matky,
zvyčajne zostanú so svojimi bratmi a vytvoria svorku.
Snažia sa na seba skočiť.
Spolu môžu brániť svoje územie pred súperiacimi samcami
a pri spoločnom love by mali byť schopné zložiť väčšiu korisť.
Tieto sme tuším pred rokom videli.
Veľa sme ich sledovali, ale lovenie im veľmi dobre nešlo.
No boli dosť mladé.
Dúfajme, že si to natrénovali.
Samce gepardov zvyknú žiť kratšie ako samice.
Boje s levmi a inými samcami môžu byť smrteľné.
A dokonca aj ich korisť môže byť nebezpečná.
Tom, len ťa chcem varovať, pred nimi je stádo zebier.
Idem sa pozrieť.
Tri gepardy predstavujú hrozivú svorku predátorov,
ale zebry nie sú ľahkým cieľom.
Už jediný kop by mohol byť smrteľný.
Určite sú tam nejaké zebrie žrebce.
Musia si cieľ vybrať múdro.
Dobre, idú na to.
Už sa blížia.
Ako sa stádo rozletí,
svorka hľadá zraniteľný cieľ.
Mladé jedince by mali byť ľahšou korisťou.
Mama ich blokuje!
- Máš to? - Neviem.
Pozor na kop zebry, gepard.
Ak schytáš do tváre, končíš.
A zvyšok stáda sa radí za ne.
A gepard to vzdal.
Je koniec.
To bolo neskutočné. Všetky sa zoradili hneď za mamu a žriebä.
Áno.
Áno, dokážu geparda zastrašiť kopancami.
To len ukazuje,
že lov pre gepardy nie je ľahký,
aj keď ste tri veľké samce.
Korisť predstavuje poriadnu výzvu
a dnes sila zebier, ich stádová obrana a ich kopance stačili na to,
aby zabránili gepardom uloviť jedno z ich mláďat.
Ak by sa jeden člen svorky zranil, ohrozilo by to všetkých.
Niektoré riziká za to jednoducho nestoja.
Život je pre tieto šelmy plný ťažkých rozhodnutí.
Migrácia môže byť najlepším obdobím roka na natáčanie gepardov,
ale nesie so sebou vlastné výzvy.
Keďže dorazili dažde,
musíme byť schopní natáčať v každom počasí.
S normálnou kamerou, ak začne pršať, máte veľký problém.
Na šošovke máte kvapky a nemôžete natáčať.
Tom má na kamere špeciálnu výbavu,
ktorá tento problém rieši.
Je to odstreďovač dažďa.
Ukážem vám, ako funguje. Tom, zapni to, prosím.
Si pripravený, Tom?
Poďme na to.
Nie je tam ani kvapka.
Funguje to výborne.
Dobre.
Moje riešenie je oveľa jednoduchšie.
Je dobre známe, že drony a dážď si nerozumejú.
Zvyknú padnúť z oblohy, pretože sa im pokazí elektronika.
Posledných pár hodín som teda strávil tým,
že som všetky tieto malé prieduchy a otvory upchával silikónom
v nádeji, že tak bude odolný voči vode.
Nebudem naň liať vodu, lebo si nie som istý,
či to bude fungovať, ale držte mi palce.
Nasledujúce ráno stopujeme migráciu na jej 1 450-kilometrovom okružnom výlete.
A narážame na niekoľko nových tvárí.
Páni, vyzerá to ako matka s dvoma veľkými mláďatami.
Je to fakt vzrušujúce, lebo sledovať mláďatá v tomto veku je zábava.
Veľa skáču, sú hravé
a najzaujímavejšie pre mňa je, že toto je vek, kedy sa naozaj
začínajú učiť loviť od mamy.
Sú stále o niečo menšie ako mama
a ešte u nich pozorovať zvyšky ich striebornej srsti na krku.
Čas na rannú hru.
Mláďatá sa prepli do režimu striehnutia.
Naháňajú hltavky chochlaté.
Táto hra môže vyzerať ako zábava a som si istý, že to tak aj je.
No celé je to príprava na vysokorýchlostné naháňačky.
Už o niekoľko mesiacov budú mláďatá musieť byť schopné zabíjať samy.
Počul si to?
Mama volá mláďatá.
Hra sa skončila.
Mama im ukáže, ako sa to robí.
Dospelé zebry a pakone sú príliš veľké na to, aby ich táto mladá rodina lovila.
No je tam aj veľa gazelích mláďat.
Sú malé a pomalé,
takže sú ideálnou korisťou pre začiatočníkov.
Mláďatá by mali pozerať a učiť sa, ako si ich mama vyberá cieľ.
Ale toto mláďa asi nedávalo pozor.
Mláďatá naháňajú zebry, Baz?
Áno, tam je to mláďa.
Mláďa naháňa zebry.
Chaos.
Pakone a zebry sa rozutekali.
Mláďa ľutuje svoje rozhodnutie.
Teraz zebry naháňajú mláďa.
Situácia sa otočila.
Bež, utekaj.
Zebry sú mu v pätách.
Výborné.
Takúto lekciu mama asi neplánovala, no aj tak to bola lekcia.
Všetka táto akcia pritiahla pozornosť
iného druhu v Serengeti.
Zdá sa, že k nám ide veľa áut, Baz.
Áno.
Rád vidím,
ako ľudia míňajú peniaze a čas, aby sa dostali bližšie k prírode,
ale toto, keď toľko áut
obkolesí gepardiu mamu a mláďatá,
nemôže byť dobré.
Áno, je to ťažké pre gepardicu,
pretože nevidí korisť.
Prečo podľa teba idú tými autami
tak blízko k zvieratám? A v takom veľkom počte?
Asi za to môže nedostatočné vzdelanie vodičov alebo nevedomosť.
Podľa pravidiel parku musíte byť od zvierat na 25 metrov,
ale turisti chcú selfie
alebo si odfotiť niečo konkrétne,
no používajú telefón.
Takže to nabáda ľudí, aby šli veľmi blízko.
Vieš, keď to sledujem, cítim sa istým spôsobom vinný,
pretože mám pocit, že v našich programoch dávame ľuďom
možno nereálne očakávania toho, čo uvidia
a ako blízko sa dostanú, lebo používame neuveriteľnú technológiu,
ktorá znamená, že dostaneme diváka na miesto, kam by sa sám nikdy
v skutočnom živote nedostal.
A chápem, že títo sprievodcovia
sú pod veľkým tlakom, aby v krátkom čase naplnili očakávania,
našli zviera, priblížili sa k nemu.
Cestovný ruch je kľúčovým zdrojom financovania mnohých chránených oblastí.
No kľúčom k zodpovednému pozorovaniu voľne žijúcich živočíchov
je uprednostniť potreby zvierat.
Keď mám vlastných klientov alebo beriem ľudí
na safari a vysvetlím,
prečo si budeme držať od nich odstup,
skutočne to hneď chápu.
Mláďatá by mali jesť každý deň, ale dnes večer budú hladné.
Je čas, aby sa gepardy ukryli a šli spať,
pretože na lov sa vydávajú levy a hyeny.
Ráno sme našli tú istú mamu a mláďatá.
Baz, to je ona?
Áno.
Striehne.
Očividne je tma, ale áno, prenasleduje korisť.
Tlak, aby nakŕmila rodinu, ju núti podstúpiť riziko.
Mama a mláďatá sú v pohybe.
Sú v pohybe, hneď ráno.
Stále je dosť tma, čo znamená, že bude
aktívnych veľa ďalších väčších predátorov.
Takže musí byť hladná.
Dobre, mama si niečo všimla.
Áno, má ju.
- Áno, má. - Má ju.
Zaujímavé je, že nedala mláďatám príležitosť
trénovať lov na tejto gazele.
Hneď ju zabila.
Pretože musí zabrániť tomu, aby robila hluk.
Bude tam veľa stále aktívnych veľkých
predátorov, veľa hyen, veľa levov, ktoré sú ešte v pohybe.
Ťahá korisť,
zdá sa, do vyššej trávy,
aby bola menej nápadná.
A mláďatá vyzerajú vyhladovane.
A ako na povel počujem levy.
Niekde tam.
Mláďatá sa kŕmia, ale mama stále hľadá, sleduje.
Vidím hyeny, priamo pred nami.
- Vidíš hyeny? - Áno.
Prichádzajú hyeny, áno.
Prichádza sem.
Ak prídeš sem, po našej pravici
nájdeš hyenu,
budeš to môcť dobre natočiť.
Ktovie, či to videla.
Hyeny sú známe tým, že sa živia korisťou iných predátorov.
Je to veľká hyena.
Mama má veľký problém.
Hej.
So silou skusu 70 kilogramov na centimeter štvorcový
dokážu drviť kosti.
Ak ju hyena bude chcieť,
vezme si ju.
Tá hyena je blízko.
Čo urobíš, mama?
Budeš bojovať, alebo utečieš?
Mama a mláďatá sa pozerajú.
Mama vstáva.
Smeruje k hyene.
Do toho, mama.
Áno.
Dobrá práca, mama.
Tieto gepardy sú stavané na rýchlosť, nie na boj,
takže dokáže hyenu len zahnať a blafovať,
pretože ak by sa ozaj dostali do šarvátky,
hyena je oveľa väčšia,
oveľa silnejšia.
Stratégia je proste udržať hyenu preč,
aby sa mláďatá mohli nakŕmiť na koristi.
Odtiaľ počuť množstvo hyen.
Všetky sa smejú.
Mama má vlastne veľké šťastie.
Ostatné hyeny znejú, že majú vlastnú korisť.
A tam sú aj levy.
Nemôžem tomu uveriť.
Mama úspešne ochránila svoju korisť pred touto hyenou
a možno mala šťastie, že neprišlo viac hyen,
ale prejavila úžasnú agresiu, keď vyslala signál:
„Laby preč od mojej koristi.“
Mama sa dnes zvládla o mláďatá postarať,
no čoskoro sa mláďatá budú musieť naučiť loviť samy.
Ako teplota cez deň stúpa,
nachádzame svorku samcov, ktorá hľadá korisť.
Skáču z jednej vyhliadky na druhú, až kým nenájdu cieľ.
V porovnaní s gepardími matkami sú nebojácne.
Ale nie je to bez rizika.
Pod stromom je lev, môžu naň naraziť.
Rozumiem, vďaka.
Títo chlapci chcú vyliezť na ten strom,
nevedia však niečo, čo my áno.
Že pod ním je lev.
Čaká ich poriadne prekvapenie.
Lev sa postavil.
Veľký samec.
Jeden, dva, tri, štyri levie samce.
Trochu šok pre gepardy,
no našťastie ich levy neprenasledujú.
Videl si, ako všetky zrazu...
Áno, vydesili sa.
Áno, zvrtli sa
a dovidenia.
Je tu len 300 gepardov, ale viac ako 3 000 levov.
V boji s týmito väčšími, silnejšími predátormi
by gepardy nemali žiadnu šancu.
Svorka ďalej hľadá potravu.
Naozaj dúfam, že uspejú skôr, ako náš čas vyprší.
Životy gepardov sú oveľa ťažšie, ako som si myslel,
dokonca aj na území Národného parku Serengeti.
Tlak na prežitie môže gepardy prinútiť vyjsť z chránenej oblasti...
Super miesto.
...kde čelia iným problémom súvisiacim s ľudskou činnosťou.
Ďakujem, Baz.
Ahoj, zdravím.
Stretávam sa s Kelvinom Munisim z projektu pre gepardy v Serengeti.
Vždy pripravený.
- Ahoj. - Teší ma.
Chcem zistiť, ako jeho výskum pomáha riešiť tieto výzvy.
Neprejde veľa času a vidíme známe tváre.
Kelvin, táto matka a mláďatá, táto rodina, je to vlastne rodina, ktorú sledujeme.
Poznáš ju?
Áno, poznáme ju a volá sa Adora.
- Adora? - Adora, áno.
Vieš, koľko vrhov mala v živote?
Toto je jej druhý vrh.
Prvý vrh, ktorý mala, bol v roku 2020,
a nedopadlo to dobre,
pretože stratila všetky mláďatá.
- Nie. - Áno, je to smutné.
A minulý rok sme ju našli s piatimi mláďatami.
- Piatimi? - Áno.
Teraz má len dve, takže stratila
- už tri z tohto vrhu? - Stratila tri mláďatá.
To je veľmi smutné.
Taká je asi realita života v krajine
plnej predátorov,
- ktoré sú väčšie ako ty. - Predátorov. Presne tak.
V skutočnosti je dobrá mama.
Ak si gepard s piatimi mláďatami
a zostanú ti dve, to je dobrý výkon,
vzhľadom na také drsné prostredie.
Kelvinova práca v teréne má dve časti.
Najprv mapuje, kde sa každý gepard potuluje.
A potom musí zozbierať ich DNA čo najmenej invazívnym spôsobom.
Takže tráviš veľa času
- sledovaním gepardov, dúfajúc, že... - Áno.
- ...že sa vykakajú? - Hej.
Áno, tak.
PROJEKT PRE GEPARDY V SERENGETI
CELOAFRICKÁ INICIATÍVA NA OCHRANU GEPARDOV
Kelvin, sadla si tam.
- Áno. - Pôjde na záchod?
- Kaká. - Áno.
Skvelé.
Kelvin, zvyčajne keď pracujem s vedcami
a natáčam ich úžasnú prácu,
ponúkam pomoc a zapájam sa,
no myslím, že tentokrát sa nepridám,
nechám to na tebe.
Nechaj to
- na profesionálnych zberačov hovienok. - Áno.
Tuším to zvládol.
Áno, má to.
Nikdy som sa tak netešil,
že sme našli výkaly divého zvieraťa.
Pre vedu všetko.
Kevinova práca možno nie je elegantná, je však rozhodujúca
pri sledovaní územia gepardov.
Extrahujeme DNA, aby sme zistili,
aký diverzifikovaný je genofond.
To nám prezradí, aká je prepojená populácia
gepardov serengetskej populácie až po populáciu Masai Mara
a tiež ďalších chránených oblastí v rámci krajín východnej Afriky.
Miešanie týchto skupín je životne
dôležité, ale pre gepardy je čoraz ťažšie
presúvať sa, keď im ľudia do cesty stavajú farmy a mestá.
Riešením je obmedziť ľudské aktivity
v koridoroch s voľne žijúcimi zvieratami,
aby sme mohli zvýšiť možnosti prepojenia
medzi malými populáciami, ktoré máme.
Kelvin dúfa, že tieto informácie sa budú môcť použiť na správu krajiny spôsobom,
ktorý podporuje gepardy.
Na prepojenie území
a poskytnutie priestoru, ktorý potrebujú na prežitie.
Nasledujúce ráno opäť nachádzame svorku samcov.
Sledujú stádo pakoňov
a zdá sa, že toto by mohla byť šanca na lov,
na ktorú čakali.
Ale nie sú jediné.
Sú to tie samce. Tam sú pakone.
Tamto je kopa levov.
Zrejme nás čaká chaos.
Áno, Tom, máme tu tie samce. Sú asi 300 metrov
od stáda pakoňov, nablízku sú aj levy.
Takže máme veľké stádo pakoňov
a samce sú na tejto strane stáda.
Čo nevedia, je, že na druhej strane
je skupina levov, okolo ktorej sme šli.
Takže ak sa rozhodnú vybehnúť na to stádo pakoňov,
myslím, že ich čaká naozaj škaredé prekvapenie.
Zostaňte ležať, chlapci,
zostaňte ležať.
Nechcete sa pustiť do bitky so svorkou levov.
Myslíš, že ich videli?
Nie.
Sú veľmi blízko.
Všetky pakone bežia.
Páni, tie sú veľké.
Pozri na veľkosť toho samca tam vpravo.
Páni, je krásny.
Pozri, ako mu vo vetre veje hriva.
Tie gepardy mali veľké šťastie.
Tá svorka levov ich nezbadala a smerujú tým smerom.
No stratili moment prekvapenia.
Tie levy stádo pakoňov ozaj vystrašili.
Zatiaľ sa nám nepodarilo vidieť úspešný lov samčej svorky.
Dlhšie už nemôžu čakať.
Hľadajú cieľ.
Dobre, zbadali mláďa.
Prechádzajú stádom s hlavou hore.
Nejdú rýchlo.
Hľadajú cieľ, ale stádo beží pokope,
takže je tam príliš rušno.
Je veľmi nebezpečné tam vbehnúť.
Vybrať si správny cieľ v správnom čase je otázkou života a smrti.
Zbadali veľkého pakoňa.
Má jeden rok.
Vrátil sa do stáda,
skvelá stádová obrana.
Dobre, zmenili cieľ. Našli ďalšieho.
- Stále ho máš? - Áno.
Už je na čele.
Stále ho mám.
Tuším ho dostal.
No, ten pakôň im nič nedal zadarmo.
Nakoniec si môžu vychutnať zaslúženú potravu.
Ale úspešný lov nevedie vždy k plnému bruchu.
- Ku koristi sa blížia levy. Baz? - Áno.
Gepardy sú tri, levica jedna.
Nie je si istá.
Určite s ňou o korisť nebudú bojovať.
Uvedomujú si, že to nie je bezpečné, takže odídu.
Preto sa snažia jesť čo najrýchlejšie.
Berie si korisť.
A preto je veľmi ťažké byť tu gepardom.
Urobíte všetku tú prácu a potom vám lev ukradne jedlo.
A teraz títo chlapci budú musieť znova loviť.
Sú znova na začiatku.
Konkurencia väčších predátorov je pre gepardy neúprosná.
Ale vzdať sa nie je možnosť.
Bertie, počuješ?
- Áno, hovor. - Zjavne prichádza dážď,
takže si nasadíme odstreďovač.
Dobre, rozumiem. Aj ja vypustím mokrý dron.
Napriek dažďu sa svorka drží stáda.
Veľa šťastia, malý dron.
Začalo liať a gepardy stále lovia,
takže predstavenie musí pokračovať.
Idú rovno do dažďa.
A dron je stále vo vzduchu.
Búrka úplne mení dynamiku medzi predátorom a korisťou.
Pakone stoja chrbtom k dažďu.
Nestarajú sa o gepardy.
A ani ich nepočujú.
Dobre, blížia sa k pakoňom.
Leje ako z krhly.
Poď, dron.
Vydrž.
Keď pominula aj hrozba levov,
misky váh sa naklonili v prospech svorky.
Dobre, druhý, jeden, dva, tri.
Fajn, tam vpredu, gepard má cieľ.
Naberá rýchlosť.
Ideme na to.
Páni, doslova letia.
Pakôň sa obracia, bojuje.
Pozor na tie rohy.
Prichádzajú posily.
Všetci traja sa naň zavesili.
Vydrž to, dron.
Zložili ho.
Páni!
Otáčal sa, snažil sa odohnať jedného z nich.
Keby bol ten gepard sám,
asi by to nedokázal.
A to všetko v lejaku.
To bolo šialené.
Dron je stále hore. Pristanem s ním,
- skôr ako spadne z oblohy. - Áno, iste.
Prežil. Výborne, mokrý dron.
Toto je prvýkrát, čo niekto natočil lov gepardov v takomto daždi.
Nevedel som, či to tento dron prežije,
no prežil a podarilo sa nám ním
zachytiť celkom výnimočné správanie.
Gepardy loviace ako tím, v prívalovom daždi.
Aj počas prietrže mračien
je zdolanie pakoňa pre gepardy neuveriteľne nebezpečné.
Uľavilo sa mi, keď som konečne videl, že majú potravu.
A vedel som, že si môžu pár dní oddýchnuť,
kým si to budú musieť zopakovať.
Zachytenie tohto ikonického súboja medzi gepardmi a pakoňom
je niečo, na čo nikdy nezabudnem.
Môj čas tu sa pomaly končí
a ja chcem niekoho skontrolovať.
Je tu mama,
no hlavná otázka je, kde sú mláďatá.
No tak, malé mláďatá, prosím, buďte nažive.
Mláďatá sú tu. Sú tu.
To je veľmi, veľmi veľká úľava.
Mláďatá to zvládli
a vyzerajú veľmi šťastne a zdravo.
Zdá sa, že sa z nich stali hrozivé malé guľky.
Teraz majú toľko energie, že poskakujú pri mame.
A tak hrozne vyrástli, odkedy sme ich videli naposledy.
Začínajú strácať tie tmavé čierne boky.
Už sa im objavujú malé dospelácke škvrny.
Miera prežitia mláďat gepardov nie je veľmi dobrá.
Deväťdesiatpäť percent sa nedožije dospelosti.
Tieto dve mláďatá prekonali jedno
z najnebezpečnejších období svojho života.
Majú úžasnú mamu, ktorá sa o ne stará.
Takže dúfam, že to zvládnu.
Vždy som gepardy vnímal ako superrýchle, nedotknuteľné,
vrcholové predátory.
Bolo to úplne nesprávne.
A hrozba levov a hyen je tu jednoducho neúprosná.
Ľudská činnosť im to ešte viac sťažuje.
Hoci je veľmi ľahké nechať sa ohúriť svorkou samcov,
sú to samice, z ktorých som najviac v úžase.
Fakt, že v tomto prostredí vôbec dokážu vychovať mláďatá,
je svedectvom o neuveriteľných matkách, ktoré sme sledovali.
Nikdy nezabudnem na to, ako tieto gepardy vyrastajú, učia sa od mamy,
získavajú schopnosti na prežitie, aby s trochou šťastia
mohli prevziať všetko, čo si pre nich územie Serengeti pripravilo.
Preklad titulkov: Michal Papák